SPRÁVA ZO ZAHRANIČNEJ PRACOVNEJ CESTY č. 109 / 2016

1.  Účastník ZPC:
Soňa Pallayová
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, flámsky, francúzsky

2.  Zahraničná pracovná cesta:
Belgické kráľovstvo, 1.6. 2016 (00:01) – 30. 6. 2016 (23:59), 
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Podpora zapájania sa do medzinárodných projektov a podpora slovenského výskumu a inovácií 
Program zahraničnej pracovnej cesty v mesiaci jún 2016 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2016. Od toho sa odvíjali aktivity a pracovná náplň, ktorú som počas ZPC v mesiaci jún 2016 plnila.  
Podrobnejšie záznamy o uskutočnených stretnutiach a konferenciách či seminároch, ktorých som sa zúčastnila, sú vedené v kapitole č. 4.
Neformálna skupina styčných kancelárií (IGLO) organizovala svoju každoročnú jarnú recepciu. Táto recepcia so konala 1. júna 2016 v Palais des Académies v Bruseli. Tohtoročný ročník niesol  názov " Can Europe deliver on innovation? Practitioner and policy perspectives". Európska výskumná a inovačná politika sa nachádza v dôležitom bode s nadchádzajúcim obdobím  priebežného hodnotenia programu Horizont 2020 a ambicióznym plánom konsolidovať inovačne nástroje v rámci Európskej Rady pre Inovácie (EIC).
Cieľom IGLO jarnej recepcie bolo prezentovať prakticky pohľad a priniesť do popredia konkrétne nápady ako aj spätnú väzbu, ktorá môže byť použitá Európskou komisiou na ďalšie zlepšovanie programov, nástrojov a aktivít, aby inovácia mohla v Európe napredovať. Hlavný prejav mal   pán Robert-Jan Smits, generálny riaditeľ GR pre výskum a inovácie. 
7. 6. 2016 naša styčná kancelária zorganizovala IGLO OPEN, kde diplomati SZ SR, Ivar Štaffa, Dušan Šándor a Peter Beňo predstavili priority slovenského predsedníctva z pohľadu výskumu. Každý z nich predstavil inú oblasť a iné priority a takisto predstavili blížiace sa akcie počas SK pres. 
13. 6. Sme spolu so SZ organizovali konferenciu Mladi výskumníci. Išlo o akciu pre 120 účastníkov. Cieľom konferencie bolo dať dohromady  mladých výskumníkov, odborníkov, tvorcov politík a zúčastnené strany z oblasti vedy, výskumu a vzdelania a diskutovať o problémoch mladých výskumníkov, o možnostiach, ako zvýšiť atraktivitu vedeckého povolania, o podpore mobility.
14.6. sme spolu s styčnými kanceláriami krajín V4 organizovali konferenciu s témou Mobility výskumníkov. Za slovenskú stranu sa zúčastnil pán Ivan Cimrák zo žilinskej univerzity, ktorý tak ako ostatní účastníci panelovej diskusie sa podelil o svoje skúsenosti výmenného študijného pobytu, ako aj o dôvody, pre ktoré sa vrátil na Slovensko. Závery z tejto konferencie môžu byť užitočnými informáciami pri prípravách programov zahrňujúce mobilitu výskumníkov nie len v krajinách V4 ale v celom výskumnom priestore.
Neskôr v júni som sa zúčastnila workshopu, ktorý sa venoval téme Open Access, ktorý bol zorganizovaný holandskou kanceláriou NEther. Open Access bola téma, ktorej sa holandské predsedníctvo venovalo podrobne. Na workshope rečnili Johannes Vogel, Robert van der Vooren a medzinárodná panelová diskusia skúsila dať odpovede na aktuálne otázky v tejto  oblasti. Účastníci sa podelili o svoje názory a závery z diskusie sa dajú zhrnúť do 4 bodov.
-	Je čas prejsť od otázky "Prečo by sme mali dosiahnuť OA" na otázku "Ako dosiahnuť OA". 
-	Otvorený prístup, ktorý by mal byť dosiahnutý  zhora nadol a zdola nahor súčasne.
-	Potrebujeme riadny dialóg medzi jednotlivými zúčastnenými stranami s cieľom dostať sa do akcie. Tento dialóg by nemal byť len o výsledkoch, ale aj o systéme ako takom.
-	Nedostatok opatrení povedie k neistote. Takže akcie by sa mali sústrediť na politiku a vedu a aj politiku vo vede.
Prevádzkovanie informačného portálu
Počas mesiaca jún som pridávala informácie, výzvy, aktuality a podujatia na SLORD webovú stránku. 

Organizačná a administratívna činnosť v SLORD
V mesiaci jún som sa aktívne podieľala na organizácií konferencie Mladi výskumníci, kde som zabezpečila odvoz materiálov z kancelárie SLORD na SZ SR a takisto aj odvoz pána Veliča z letiska Charleroi aj na letisko. Takisto som sa aktívne zapojila do prípravy brožúry k slovenskému predsedníctvu.
Ďalej som zabezpečovala som bežné činnosti súvisiace s chodom kancelárie.

4. Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

 Jún 2016	
Dátum	Čas	Miesto	Účastník (SLORD)	Účastníci	Podujatie	
1. 6. 2016	17:00- 20:00	Palais des Academies, Rue Ducale 1	Soňa Pallayová, 	Terézia Lesayová, Daniel Straka, 	IGLO Spring Reception	
7. 6. 2016	11.30-13.30	SZ SR	Soňa Pallayová 	Daniel Straka, Paulína Gono	IGLO OPEN	
13. 6. 2016	8.30-19:30	SZ SR 	Soňa Pallayová	Terézia Lesayová, Daniel Straka,
Paulína Gono	
Mladí výskumníci, konferencia	
14. 6. 2016	9.00-15.30	SZ ČR	Soňa Pallayová	Terézia Lesayová, Daniel Straka, Paulína Gono	V4 Mobility	
22.6. 2016	14.00-18.30	NethER	Soňa Pallayová 		
Open Access: What's next?'	
28.6. 2016	12:30-14.30	Rue du Trône 98	Soňa Pallayová	Terézia Lesayová, Daniel Straka,	Helmholtz lunch workshop - The horizon beyond teaming and twinning	

Stretnutia a rokovania
Jún  2016	
Dátum	Čas	Miesto	Účastník (SLORD)	Účastníci	Téma stretnutia	Záznam stretnutia	
2.6.2016	15.00-16.30	DG RTD	Soňa Pallayová, Terézia Lesayova,	Dušan Šándor. Andrej Kurucz, zástupcovia DG RTD	Young  Researchers  - 	Stretnutie s diplomatmi SZ SR, spolu s ktorými organizujeme konferenciu Mladí výskumníci a spolu so zástupcami DG RTD ako zástupcami európskych inštitúcií sme podrobne prešli agendu podujatia. Venovali sme sa aj Bratislavskej deklarácii, ktorá by mala byt oficiálne predstavená na neformálnej rade ministrov počas predsedníctva  v júli v Bratislave.	
3.6.2016	16.00-18.00	Brusel	Soňa Pallayová, 
	Róbert Paško, ESET	Spolupráca s ESET pri konferencii	Stretnutie s Róbertom Paškom sa uskutočnilo z dôvodu možnej účasti ESET na decembrovej konferencii  Cyber Issues. Diskutovali sme možnosti zapojenia tejto známej firmy do niektorého z workshopov na konferencii. 	
10.6.2016	16.00-18.00	SZ SR	Soňa Pallayová,	Dušan Šándor. Andrej Kurucz, Javer Gusejnov, stážistky 	Mladí výskumníci	Stretnutie bolo posledným pred konferenciou a išlo o praktické pokyny aj pre stážistov SZ, ktorí nám budú k dispozícii počas podujatia.  	
12.6.2016	22.00-24.00		Soňa Pallayová	Dušan Velič,	Mladí výskumníci	Pán Velič ako moderátor panelovej diskusie Mladi výskumníci pricestoval na letisko do Charleroi. Diskutovali sme o úlohe, ktorá ho čaká a o tom aká je naša predstava o panelovej diskusii ako aj okruhy otázok panelovej diskusie.	
21.6.2016	15.00-16.00	SZ SR	Soňa Pallayová	Marek Čanecký, Peter Grebáč	Cyber Isseues	S diplomatom SZ a zástupcom NBÚ sme diskutovali aktuálnu agendu konferencie Cyber Issues. Bolo nevyhnutné dohodnúť sa na rečníkoch v jednotlivých worshopoch. Pán Grebáč informoval o možnosti a podmienkach  účasti diplomatov z NATO 	
21.6.2016	16.00-17.30	SZ SR	Soňa Pallayová, 	Danielle Kriz | Senior Director, Global Policy
Palo Alto Networks	Cyber Isseues	Zástupkyňa Palo Alto Networks Danielle Kriz predstavila ich spoločnosť a navrhla možnosť participovať na pripravovanej konferencii k téme cyber security. 	

5.  Odporúčané závery:
Je nevyhnutné sa zapájať aktívne do chodu  kancelárie a  plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2016. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a podpora pri ich implementácii
Potrebné je   pokračovanie poskytovania kvalitných  konzultácií k príprave projektov EÚ. Treba sa sústrediť na nový pracovný program H2020 zverejnený v októbri. Naďalej je dôležité  poskytovať cielené informácie o možnostiach zapojenia do nových výziev, ktoré sú vyhlásené na roky 2016/2017. Väčšina  informácií je  priebežne zverejňovaná na webe SLORD, a je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. Takisto je dobré zintenzívniť spoluprácu v rámci krajín V4. Pravidelné stretnutia s ostatnými styčnými kanceláriami krajín V4 sa ukázali ako veľmi dobrý zdroj informácií a spolupráce. Je preto potrebné naďalej úzko s kanceláriami spolupracovať a vytvárať nové spôsoby spoločného zapojenia na európskej úrovni.  

2.	Informovanie a školenia
Je veľmi užitočné a dôležité naďalej monitorovať a vyhodnocovať vývoj politík EÚ, a to s dôrazom na nový už vyhlásený program WP 2016-17. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Zabezpečovanie informovanosti z podujatí v Bruseli bude naďalej prebiehať prostredníctvom zverejňovania správ na webe. Je potrebné  pokračovať v poskytovaním  kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
V rámci blížiaceho sa predsedníctva Slovenska v Rade EÚ je potrebná úzka spolupráca so Stálym zastúpením SR pri EU  s aktívnym  prístupom. Takisto je nevyhnutná spolupráca so zástupcami regiónov, ktorí majú veľmi dobrý prehľad o lokálnych subjektoch v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020.

3.	Prezentácia a popularizácia slovenského výskumu a inovácií
Je potrebné aktívne  lobovať a presadzovať účasť Slovákov na konferenciách. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. 
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Soňa Pallayová		                        ......................................
Dátum: 8.7.2016
								
Správu schválil:  prof. RNDr. Ján TURŇA, CSc., generálny riaditeľ  ......................................